TUFเจ๋งคว้าที่1บริหารจัดการดีที่สุด
&nbsp;
18 ส.ค. 2554

โพสต์ทูเดย์ — TUF เจ๋ง คว้าที่ 1 บริษัทขนาดกลางบริหารดีเยี่ยมของไทย จาก Finance Asia ตอกย้ำนักลงทุนเชื่อมั่นยิ่งขึ้น หนุนราคาหุ้น เพิ่มความแข็งแกร่งในตลาดโลก
นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) เปิดเผยว่า บริษัทได้รับการจัดอันดับที่ 1 ประเภทบริษัทขนาดกลางที่มีการบริหารจัดการดีที่สุดในประเทศไทย จากการสำรวจความคิดเห็นจากนักวิเคราะห์และนักลงทุนทั่วโลกกว่า 300 ราย ของนิตยสารทางการเงินที่มีชื่อเสียงชั้นนำของเอเชีย Finance Asia 
นอกจากนี้ บริษัท ไทยยูเนี่ยนฯ ยังได้รับเลือกให้เป็นหนึ่งในบริษัทไทยที่มีความดีเด่นทางด้านต่างๆ อีก 4 ประเภท คือ 1.บริษัทที่มีการบริหารจัดการดีเด่น 2.บริษัทที่ยึดมั่นในหลักธรรมาภิบาลดีเด่น 3.บริษัทที่มีความสัมพันธ์ต่อนักลงทุนดีเด่น และ 4.บริษัทมีนโยบายมั่นคงในการจ่ายเงินปันผล 
นายธีรพงศ์ กล่าวว่า รางวัลที่บริษัทได้รับมาทำให้นักลงทุนมีความมั่นใจเข้ามาลงทุนหุ้นมากขึ้น และเพิ่มความแข็งแกร่งให้กับกิจการในการออกไปแข่งขันในตลาดต่างประเทศด้วยหลังราคาหุ้นดีขึ้น ก็จะทำให้ขนาดของมูลค่าหลักทรัพย์ใหญ่ขึ้นมาด้วย
“ทุกวันนี้หุ้น TUF ยังมีพี/อีต่ำกว่าหุ้นประเภทเดียวกันของภูมิภาค เพราะบริษัทโตเฉพาะกำไร แต่ราคาไม่โตตาม”
สำหรับแนวโน้มผลดำเนินงานปีนี้ มั่นใจว่าทั้งรายได้และกำไรจะโตมากกว่า 20% สูงกว่าเป้าหมายที่มองว่าจะโต 1520% และปัญหากำจัดคราบน้ำมันในสหรัฐก็จะทำให้ความต้องการกุ้งไทยเพิ่มขึ้น